Netta Muskett

**Netta Rachel Muskett** o.s. **Hill**, kirjailijanimi myös **Anne Hill**; (lokakuu 1887 Sevenoaks, Kent, Englanti – 29. toukokuuta 1963 Putney, Lontoo, Yhdistynyt kuningaskunta) oli brittiläinen viihdekirjailija. Hänen romaaninsa ovat olleet erittäin suosittuja Suomessa.

## Elämä
Hän opiskeli Kent College yksityiskoulussa Folkestonessa, jonka jälkeen hän toimi matematiikan opettajana. Ensimmäisen maailmansodan aikana hän liittyi vapaaehtoiseen avustusyksikköön (Voluntary Aid Detachment, VAD) ja ajoi ambulanssia Ranskassa. Hän oli ensimmäisen maailmansodan aikana sotasairaalan työntekijä. Vuonna 1916 hänen toiseksi nuorin veljensä John Newton Hill, joka kuului Imperial Camel Corpin miehistöön, kaatui 25-vuotiaana Egyptissä.

Sodan jälkeen hän työskenteli lordi George Riddellin, News of the Worldin omistajan ja toimitusjohtajan sihteerinä. Vuonna 1925 hän meni 37-vuotiaana naimisiin ikäisensä leskimies Henry Wallace Muskettin (1886–1953) kanssa, jolla oli kolme lasta ensimmäisestä avioliitostaan. Kaksi vuotta myöhemmin hän kirjoitti esikoisromaaninsa *The Jade Spider* (suom. "Viheriä hämähäkki"/"Myrskyn mentyä"). Tätä seurasi yli 37 vuotta kestänyt kirjoittajanura.

Heille syntyi lapsi Peter Muskett, joka meni naimisiin Judith -nimisen naisen kanssa. Näille syntyi kaksi lasta: Sarah-Jane ja Jamie. Toisen maailmansodan aikana hän palveli jälleen V.A.D:ssä, jossa hän opetti käsitöitä brittiläisissä ja amerikkalaisissa sairaaloissa.

Jäätyään leskeksi vuonna 1953 hän aloitti päätoimisen kirjailijanuran elättääkseen neljää lastaan. 

## Kirjailijan ura
Muskettin vuosina 1927–1963 kirjoittamat yli 60 romaania kuuluvat perinteiseen romanttiseen viihteeseen, jossa nainen toipuu epäonnistuneesta suhteesta ja tavoittelee uutta onnea. Kirjat olivat aikanaan hyvin suosittuja, ja niitä käännettiin espanjaksi, ranskaksi, portugaliksi, ruotsiksi ja tanskaksi. Suurin osa niistä on myös suomennettu.

Netta Muskett oli Romantic Novelists' Association yhdistyksen perustajajäsen ja varapuheenjohtaja. Yhdistys perusti hänen kunniakseen uusille kirjailijoille tarkoitetun Netta Muskett -palkinnon, jota nykyään kutsutaan nimellä RNA New Writers Scheme. 

Hän aloitti julkaisemisen vuonna 1927 ja jatkoi kirjoittamista kuolemaansa asti, ja hänen viimeinen romaaninsa *Cloudbreak* julkaistiin hänen kuolemansa jälkeen postuumisti. Vuonna 2013 hänen kuolemansa 50-vuotispäivän kunniaksi, hänen perheensä alkoi julkaista hänen romaanejaan e-kirjoina Amazon Kindlen kautta.

## Muskettin julkaistu tuotanto Suomessa
Muskettin kirjoja ovat julkaisseet Otava ja Tammi. Ensimmäinen suomennettu teos *Olet minun* (*Nor Any Dawn*) ilmestyi vuonna 1936 Otavan kustantamana, ja sen on suomentanut Rob. Lehtonen. Teoksen on myöhemmin suomentanut uudestaan Terttu Järvilehto, ja sen on julkaissut vuonna 1959 Tammi nimellä *Aamu sarastaa*. Viimeinen teos *Päivänkoitto* (*Cloudbreak*) ilmestyi Muskettin kuoleman jälkeen vuonna 1963. Sen suomennos on julkaistu vuonna 1964 suomentajanimellä Lea Karvonen, julkaisijana Tammi. Muskett käytti kirjailijana myös nimeä Anne Hill, mutta suomeksi teokset on julkaistu tekijänimellä Netta Muskett.

## Suomennetut teokset
;Lähde
Lähde: Finna.fi 
 
* *Aamun laulu*, 1949 (Quiet Island), suom. Aira Kaipia
* *Anna takaisin eilispäivä*, 1973 (Give Back Yesterday), suom. Arto Tuovinen
* *Christine ja rakkaus*, 1963 (Love and Deborah), suom. Lea Karvonen
* *Durrantin perhe*, 1969 (The Durrants), suom. Väinö J. Tervaskari
* *Eilispäivän kahleet*, 1959 (The Fettered Past), suom. Vilho Hokkanen
* *Elämä kutsuu*, 1950 (Time for Play), suom. Sanelma Salomaa
* *En päästä sinua*, 1961 (Love in Amber), suom. Lea Karvonen
* *Erakkomaja*, 1954 (Misadventure), suom. Vera Sirkeinen
* *Erehdyksen hinta*, 1960 (The High Fence), suom. Lea Karvonen
* *Harhateillä*, 1944 (Alley-Cat), suom. Oiva Talvitie
* *Karu maa kukkii*, 1957 (Flowers from the Rock), suom. Terttu Järvilehto
* *Kevään liekki*, 1949 (Fire of Spring), suom. Ulla-Liisa Kajos
* *Koetinkivi*, 1962 (The Touchstone), suom. Sylvi Laitinen
* *Kohtalokas safari*, 1974 (Safari for Seven Days), suom. Lea Karvonen
* *Kohtalon langat*, 1952 (The Clency Tradition), suom. Tapio Hiisivaara
* *Kullattua hopeaa*, 1960 (Silver-gilt), suom. Lea Karvonen
* *Kultainen kehä*, 1955 (The Gilded Hoop), suom. Kalevi Tammisto
* *Kultaista viljaa*, 1946 (Golden Harvest), suom. Sirkka Turunen
* *Kumpi on vaimoni?*, 1932. Suom. Helvi Hämäläinen
* *Kuumaa hiekkaa*, 1956 (Red Dust), suom. Lea Karvonen
* *Lepattava liekki*, 1953 (The Flickering Lamp), suom. Maire Kaislahti
* *Lumottuja päiviä*, 1958 (Flame of the Forest), suom. Terttu Järvilehto
* *Läpi tulen ja veden*, 1962 (Through Many Waters), suom. Heidi Järvenpää
* *Menneisyyden kudos*, 1970 (The Patchwork Quilt), suom. Riitta Kallas
* *Noran kolme rakkautta*, 1957 (The Crown of Willow), suom. M. Alava
* *Olet minun*, 1936 myös *Aamu sarastaa* 1959/1974 (Nor Any Dawn), suom. Rob. Lehtonen ja Terttu Järvilehto
* *Onnen hinta*, 1976 (Happy To-morrow), suom. Lea Karvonen
* *Onnen satamaan*, 1956 (House of Many Windows), suom. Lea Karvonen
* *Onnensa puolesta*, 1951 (Winter's Day), suom. Lea Karvonen
* *Onni etsii omansa*, 1955 (Twilight and Dawn), suom. Lea Karvonen
* *Perhosen lento*, 1952 (Wings in the Dust), suom. O. Salas
* *Petetty sydän*, 1981 (The House of Straw), suom. Leena Tuura
* *Pitkä matka*, 1976 (The Long Road), suom. Lea Karvonen
* *Päivä valkenee*, 1948 (Scarlet Heels), suom. Helvi Erjakka
* *Päivänkoitto*, 1964 (Cloudbreak), suom. Lea Karvonen
* *Rakasta minua Cilla*, 1961 (Candle in the Sun), suom. Lea Karvonen
* *Rohkea voittaa* myös *Uskallus*, 1944/1946 (Middle Mist), suom. Taimi Vilkuna
* *Saat taivaan*, 1946 (Painted Heaven), suom. A. A. Ylermi
* *Sinä olet elämäni*, 1956 (Brokade), suom. Tapio Piha
* *Sokea elämä*, 1972 (The Wire Blind), suom. Lea Karvonen
* *Sydän ei unohda*, 1973 (Cast the Spear), suom. Matti Kannosto
* *Sydän on arvaamaton*, 1966 (No May in October), suom. Lea Karvonen
* *Sydämen sävel*, 1950 (Blue Haze), suom. Lea Karvonen
* *Talo meren rannalla*, 1963 (The Weir House), suom. Vilho Hokkanen
* *Tapaamme jälleen*, 1947 (Tamarisk), suom. Alli Hellevuo
* *Tienhaarassa*, 1954 (Philippa), suom. Lea Karvonen
* *Toinen nainen*, 1964 (The Other Woman), suom. Terttu Järvilehto
* *Tummat varjot*, 1957 (The Shadow Market), suom. Esa Brink
* *Tummat virrat*, 1971 (Wide and Dark), suom. suom. Lea Karvonen
* *Turvasatama*, 1979 (Safe Harbour), suom. Inkeri Pitkänen
* *Tähdet tuikkivat*, 1957 (Light from One Star), suom. Tapio Piha
* *Tällaista elämä on*, 1961 (Living with Adam), suom. Lea Karvonen
* *Tämä päivä on meidän*, 1953 (Today is Ours), suom. Lea Karvonen
* *Unelmien saari*, 1950 (After Rain), suom. Eeva Joenpelto
* *Unten peili*, 1967 (A Mirror for Dreams), suom. Sirkka Väyrynen
* *Uskollinen sydän*, 1975 (Rock Pine), suom. Lea Karvonen
* *Uusi onni*, 1968 (Plaster Cast), suom. Seija Ruutu
* *Uusia polkuja*, 1947 (Open Windows), suom. Lea Karvonen
* *Valkea kyyhky*, 1978 (The White Dove), suom. Irmeli Järnefelt
* *Varastettu onni*, 1965 (The Shallow Cup), suom. Lea Karvonen
* *Varjot väistyvät*, 1957 (A Daughter for Julia), suom. Terttu Järvilehto
* *Viheriä hämähäkki*, 1938, myös *Myrskyn mentyä*, 1951 (The Jade Spider), suom. Edv. Ukkonen, Lea Karvonen

## Teokset

* *The Jade Spider* (1927)
* *The Flickering Lamp* (1930)
* *The Open Window* (1930)
* *A Mirror for Dreams* (1931)
* *After Rain* (1931)
* *Nor Any Dawn* (1932)
* *The Shallow Cup* (1932)
* *Plaster Cast* (1933)
* *Wings in the Dust* (1933)
* *Painted Heaven* (1934)
* *Silver-Gilt* (1935)
* *Tamarisk* (1935)
* *Winter's Day* (1936)
* *Alley-Cat* (1937)
* *Middle Mist* (1937)
* *The Shadow Market* (1938)
* *Blue Haze* (1939)
* *Today is Ours* (1939)
* *Scarlet Heels* (1940)
* *The Wire Blind* (1940)
* *Wide and Dark* (1940)
* *The Gilded Hoop* (1941)
* *Love in Amber* (1942)
* *Candle in the Sun* (1943)
* *Golden Harvest* (1944)
* *Fire of Spring* (1946)
* *Misadventure* (1946)
* *The Patchwork Quilt* (1946)
* *The Clency Tradition* (1947)
* *A Daughter for Julia* (1948)
* *The Durrants* (1948)
* *Living with Adam* (1949)
* *Cast the Spear* (1950)
* *House of Many Windows* (1950)
* *No May in October* (1951)
* *The Long Road* (1951)
* *Rock Pine* (1952)
* *Safari for Seven* (1952)
* *Brocade* (1953) tunnetaan myös nimellä *Not the Marrying Kind*
* *Philippa* (1954)
* *Red Dust* (1954)
* *Give Back Yesterday* (1955)
* *Flowers from the Rock* (1956)
* *Light From One Star* (1956)
* *The Crown of Willow* (1957)
* *Flame of the Forest* (1958)
* *The Fettered Past* (1958)
* *The High Fence* (1959)
* *Through Many Waters* (1961)
* *The Touchstone* (1962)
* *The Weir House* (1962)
* *Love and Deborah* (1963)
* *Cloudbreak* (1964)
* *Daughter for John*

### Salanimellä Anne Hill

* *The White Dove* (1956)
* *This Lovely Thing* (1957)
* *No Yesterdays* (1959)
* *Safe Harbour* (1960)
* *Jennifer* (1961)
* *House of Straw* (1962)
* *The Other Woman* (1963)

## Lähteet

## Aiheesta muualla

* Montako kirjaa on Netta Muskett kirjoittanut? Onko niitä painettu eri kielille? Kysy kirjastonhoitajalta, kirjastot.fi